WHATIS(1)

НАЗИВ
whatis - приказује описе страница упутства у једном реду

УВОД
whatis [-dlv?V] [-r|-w] [-s списак] [-m систем[,...]] [-M путања] [-L језик] [-C датотека] назив ...

ОПИС
Свака страница упутства има кратак опис који иде уз њу. whatis претражује називе страница упутства и приказује описе страница упутства за сваки пронађени назив. назив може да садржи џокере (-w) или да буде регуларни израз (-r). Употребом ових опција, може бити неопходно ставити под наводнике назив или поставити знак за крај реда (\) код посебних знакова како би конзола престала да их тумачи. Базе података пописа се користе у току претраге, а освежава их програм mandb. Зависно од ваше инсталације, ово може бити покретано повременим послом крона, или може бити потребно ручно покретање након инсталације нових страница упутстава. Да створите текст старог стила шта-је базе података из односне базе података пописа, задајте наредбу: whatis -M ман_путања -w '*' | sort > ман_путања/шта-је где је ман_путања хијерархија странице упутства као рецимо /usr/man.

ОПЦИЈЕ

-d, --debug
    Исписује податке прочишћавања.

-v, --verbose
    Исписује опширне поруке упозорења.

-r, --regex
    Тумачи сваки назив као регуларан израз. Ако назив одговара неком делу назива странице, поклапање ће бити учињено. Ова опција доводи до тога да whatis буде некако спорији услед природе претрага базе података.

-w, --wildcard
    Тумачи сваки назив као образац који садржи џокере у стилу конзоле. Да би поређење било урађено, проширени назив мора да одговара читавом називу странице. Ова опција доводи до тога да whatis буде некако спорији услед природе претрага базе података.

-l, --long
    Не крати излаз на ширину терминала. Обично, излаз ће бити скраћен на ширину терминала како би се избегли ружни резултати из лоше написаних одељака NAME.

-s списак, --sections=списак, --section=списак
    Тражи само дате одељке упутства. списак је списак одељака раздвојен двотачком или зарезом. Ако неки унос у списку јесте једноставан одељак, на пример „3“, онда ће приказани списак описа садржати странице у одељку „3“, „3perl“, „3x“, и тако редом; а ако неки унос у списку има проширење, на пример „3perl“, тада ће списак садржати само странице у том делу одељка упутства.

-m систем[,...], --systems=систем[,...]
    Ако овај систем има приступ називима страница упутства других оперативних система, може им се приступити употребом ове опције. За претраживање назива страница упутства НовихОС-ова, користите опцију „-m НовиОС“. Наведени систем може бити комбинација назива оператвиних система раздвојених зарезом. Да укључите претрагу назива страница упутства изворног оперативног система, укључите ман назив система у ниску аргумента. Ова опција ће преписати променљиву система $SYSTEM.

-M путања, --manpath=путања
    Наводи заменски скуп хијерархија страница упутства за претрагу раздвојен двотачком. По основи, whatis користи променљиву окружења $MANPATH, осим ако је празно или није подешено, у том случају ће одредити одговарајућу ман путању на основу ваше променљиве окружења $PATH. Ова опција преписује садржај $MANPATH.

-L језик, --locale=језик
    whatis ће обично одредити ваш текући језик позивајући Ц функцију „setlocale(3)“ која испитује разне променљиве окружења, по могућству укључујући $LC_MESSAGES и $LANG. Да привремено препишете одређену вредност, користите ову опцију да доставите ниску језик непосредно у whatis. Знајте да ово неће ступити у дејство све док стварно не започне претрага за страницама. Излаз као што је порука помоћи ће увек бити приказан у почетном одређеном језику.

-C датотека, --config-file=датотека
    Користи ову корисничку датотеку подешавања радије него основну „~/.manpath“.

-?, --help
    Исписује поруку помоћи и излази.

--usage
    Исписује кратку поруку о коришћењу и излази.

-V, --version
    Исписује податке о издању.

СТАЊЕ ИЗЛАЗА

0   Успешно извршавање програма.

1   Грешка коришћења, садржаја или датотеке подешавања.

2   Грешка у раду.

16  Нисам пронашао ништа што одговара наведеном мерилу.

ОКРУЖЕЊЕ

SYSTEM
    Ако је подешено $SYSTEM, имаће исто дејство као да је наведено као аргумент опције „-m“.

MANPATH
    Ако је подешено $MANPATH, његова вредност се тумачи као путања претраге хијерархије странице упутства раздвојена двотачком за коришћење. Видите одељак SEARCH PATH manpath-а(5) за основно понашање и појединости о томе како се ради са овом променљивом окружења.

MANWIDTH
    Ако је подешено $MANWIDTH, његова вредност се користи као ширина терминала (погледајте опцију „--long“). Ако није подешено, за рачунање ширине терминала ће се користити вредност $COLUMNS, и „ioctl(2)“ ако је доступно, или ће користити 80 знакова ако ништа друго не успе.

ДАТОТЕКЕ

/usr/share/man/index.(bt|db|dir|pag)
    Традиционална остава базе података општег пописа.

/var/cache/man/index.(bt|db|dir|pag)
    ФХС сагласна остава базе података општег пописа.

/usr/share/man/.../whatis
    Традиционална шта-је текстуална база података.

ВИДЕТИ ТАКОЂЕ
apropos(1), man(1), mandb(8)

АУТОР
Wilf. (G.Wilford@ee.surrey.ac.uk).
Fabrizio Polacco (fpolacco@debian.org).
Colin Watson (cjwatson@debian.org).

ГРЕШКЕ
https://gitlab.com/man-db/man-db/-/issues
https://savannah.nongnu.org/bugs/?group=man-db